««Երիտասարդական միջոցառումների իրականացման կենտրոն» ՊՈԱԿ-ը միակ պետական երիտասարդական կառույցն է: Որպես երիտասարդական ոլորտի ներկայացուցիչներ (ՊՈԱԿ-ը բավականին փորձառու թիմ ունի)՝ մենք այսօր մտահոգված ենք ոլորտի հեռանկարներով: Իհարկե, համագործակցում ենք ՀՀ սպորտի եւ երիտասարդության հարցերի նախարարության հետ: Փոխնախարար Քրիստինե Ասատրյանի հետ զրույցներ ենք ունեցել, նա նշել է, որ հնարավոր է՝ ստեղծվեն մի քանի հաստիքներ, որոնցում որպես փորձառու մասնագետներ առաջնահերթ կդիտարկվի ՊՈԱԿ-ի աշխատակիցների թեկնածությունը: Մեզ համար, սակայն, այս պահին առավել կարեւոր է ոլորտի կայացման խնդիրը. չէ՞ որ տարիներ շարունակ ռեսուրսներ են օգտագործվել, եւ՝ ոչ միայն մարդկային: Ստեղծվել են նաեւ համապատասխան համակարգեր»,- Eritasard.am-ի հետ զրույցում նշեց «Երիտասարդական միջոցառումների իրականացման կենտրոն» ՊՈԱԿ-ի տնօրենի ժամանակավոր պաշտոնակատար Ռոզա Հակոբյանը: